Vind jou Gmail-boodskappe nou makliker | Nuus24
New York – Die internetreus Google het Woensdag 'n paar veranderings aan sy Gmail-diens aangekondig wat dit voortaan vir gebruikers heelwat makliker sal maak om na e-posboodskappe te soek.Google se e-posprogram sal jou voortaan toelaat om na e-posboodskappe te soek na gelang van grootte, terwyl die ruimte waarin jy jou e-posse skryf ook nuwe opsies sal bied.Die nuus is aangekondig in 'n blog-inskrywing deur Gmail se Christian Kurmann.Lesers kan byvoorbeeld vir boodskappe groter as 5MB soek deur die woorde “size:5m” of “larger:5m” in die soekblokkie te tik.Soektogte met die woorde “older_than:1y” sal e-posse oproep wat meer as 'n jaar gelede ontvang of gestuur is.Die outomatiese voltooing van woorde in die soekblokkie is ook verbeter, en sluit selfs resultate van ander dienste, soos Google Drive, in.Dit sal nou ook vir gebruikers makliker wees om foto's in die teks by te voeg wanneer hulle e-posse skryf, terwyl kontakte se foto's saam met hulle besonderhede sal verskyn in ander dele van die boodskap-redigeerder.– Lees hier meer.– Volg Nuus24 op Twitter. Lees meer oor: google | gmail VOLGENDE OP NUUS24X